**УВАЖАЕМИ ВНОСИТЕЛИ,**

С *Регламент (ЕС) 2023/1077 на Европейския парламент и на Съвета от 31 май 2023 г. относно временни мерки за либерализиране на търговията с цел допълване на търговските отстъпки, приложими за украинските продукти съгласно Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна* **се спира прилагането на всички тарифни квоти, а продуктите, обхванати от тези квоти, се допускат за внос от Украйна в Съюза без никакви мита.**

С приемането на посочения регламент, **временно се преустановяват тарифните квоти за земеделски продукти с произход Украйна** (посочени по-долу), които са включени в Споразумението и се управляват по „метода на едновременното разглеждане“, **за периода от 6 юни 2023 г. до 5 юни 2024 г.**

